XCVI.  Monasterii S. Martini Metensis protectionem suscipit disciplinamque ac possessiones confirmat.   (Laterani, Nov. 29.) [  Histoire de Metz,  III, Pr., p. 144.]
Author: Clemens III

CLEMENS episcopus, servus servorum Dei, dilectis filiis abbati monasterii Sancti Martini Metensis ejusque fratribus tam praesentibus quam futuris, regularem vitam professis in perpetuum.

Religiosam vitam eligentibus apostolicam convenit adesse praesidium, ne forte cujuslibet temeritatis incursus aut eos a proposito revocet, aut robur, quod absit! sacrae religionis infringat. Eapropter, dilecti in Domino filii, vestris justis postulationibus annuentes, praefatum beati Martini Metensis monasterium in quo, auctore Deo, divino estis obsequio mancipati, sub beati Petri et nostra protectione suscipimus, et apostolicae sedis privilegio communimus. Imprimis siquidem statuentes ut ordo monasticus, qui secundum Deum et Beati Benedicti Regulam in eodem monasterio institutus esse dignoscitur, perpetuis ibidem temporibus inviolabiliter observetur. Praeterea, quascunque possessiones, quaecunque bona idem monasterium impraesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Conductum ecclesiae Sancti Martini cum decima, et totam decimam perticarum, et . . . . . . terrae, et villam ipsam cum boum et centania; conductum ecclesiae de Hatrise et mansum unum; et capellam de Valleroi; capellam Sancti Juliani cum atrio; allodium de Wazumaitul, et molendinum et terram de Burtville , et de Boumont ; conductum ecclesiae de Abba isvilla , villam ipsam cum banno, totam decimam sartacionum et apum; conductum ecclesiae de Sauneio ; conductum ecclesiae de Vineolis , cum tota decima perticarum, medietatem decimae ultra rivulum et villam ipsam cum banno; conductum Sancti Hilarii Metensis; conductum ecclesiae de Otranges, tertiam partem villae cum banno, capellam ipsius loci et decimam perticarum; conductum ecclesiae de Guelanges , et duos jornales terrae; conductum ecclesiae de Mayaco , ecclesiae de Guen , ecclesiae de Faumacres cum capella de Morlanges; conductum ecclesiae de Celleio cum capellis, et de Juez decimam indominicatae terrae; conductum ecclesiae de Luceio cum tota decima laborum, fructuum, et villam ipsam cum banno; capellas cum oblationibus Sancti Christophori, Sanctae Mariae de Buis , Braconis vallis , villam ipsam cum banno, decimam a regia superius sartacionum et opum; etiam decimam indominicatae terrae de Scholanges, et villam ipsam cum banno; conductum ecclesiae de Buseio , cum capellis et totam decimam perticarum et indominicatae terrae ducis, et decimam de duabus domibus quae sunt in atrio, et ex ipsis quatuor denarios, et de duobus molendinis quatuor denarios; duas partes oblationum in festivitate Omnium sanctorum, Nativitate Domini et in Pascha; duas etiam partes de eleemosynis defunctorum, infra octo dies Paschae, et infra tredecim dies Natalis Domini, vel in ipso die omnium sanctorum; et quatuor solidos, et quartarum annonae pro manso uno, pratum indominicatum, et de sarlatione et decima pascationis porcorum quatuor solidos; et totam decimam indominicatae terrae Sanctae Mariae Virdunensis; apud Moulins mansum unum cum banno; potestatem Mauridomus cum capella; totam decimam molendinorum, pratorum et omnium laborum fratrum et sartationum, et totam decimam nutrimentorum fratrum et de indominicatis terris et de accingiis quartariis ad manus abbatum venientibus; similiter de Busiaco totam decimam nutrimentorum domus et regalis fisci; et sicut de Mauridomo decimam de accingiis et quartariis ad manus abbatum venientibus, laborum fratrum, molendinorum, pratorum et quatuor denarios pro palo de Chinel; ecclesiam de Condeto, cum capellis de Wormeranges et Sancti Germani, et villam ipsam cum banno; piscaturam ab Arnulphi fonte usque Astat, et Conis usque ad Bruscas; et apud Vy sexdecim mensuras salis et sex solidos, et dimidium pro manso uno; libertatem etiam in ministerialibus creandis, vel amovendis, et totam decimam indominicatae terrae quae ad ecclesiam ipsam pertinet; et de angeria triginta denarios in villa Sancti Martini, et in Vineolis, et in Otranges pro quolibet manso; in Abbatisvilla etiam duos solidos; in aliis villis, tantum de angeria, quantum de censu, in festo Sancti Martini; libertatem quoque tam atrii memoratae ecclesiae Sancti Martini, quam omnium grangiarum suarum, ab omni exactione et procuratione advocatorum; a pastore de Buseio duos solidos; similiter de Atrise, de Famacres, de Guelanges, de Otranges, de Guen et de Cerleio, Sane novalium vestrorum quae propriis manibus aut sumptibus colitis, nullus a vobis decimas exigere vel extorquere praesumat. Sepulturam quoque ipsius monasterii liberam esse decernimus, ut eorum devotioni et extremae voluntati, qui illic sepeliri deliberaverint, nisi forte excommunicati vel interdicti sint, nullus obsistat, salva justitia ecclesiarum illarum a quibus mortuorum corpora assumuntur. Obeunte vero te, nunc ejusdem loci abbate, vel tuorum quolibet successorum, nullus ibi qualibet subreptionis astutia seu violentia praeponatur, nisi quem fratres communi consensu vel fratrum pars consilii sanioris, secundum Dei timorem et beati Benedicti Regulam, duxerint eligendum; chrisma vero, oleum sanctum, consecrationes altarium seu basilicarum, ordinationes monachorum qui ad sacros ordines fuerint promovendi, sive clericorum ejusdem monasterii cellis vel ecclesiis pertinentium, a dioecesano suscipietis episcopo, siquidem catholicus fuerit et gratiam atque communionem apostolicae sedis habuerit, et si ea gratis et sine pravitate exhibere voluerit, alioquin ad quemcunque malueritis antistitem recurratis qui nostra fultus auctoritate, quod postulatur indulgeat. Decernimus ergo ut nulli omnino hominum liceat praefatum coenobium temere perturbare, aut ejus possessiones auferre, vel ablatas retinere, minuere, aut injuste datas suis usibus vindicare, temere seu temerariis vexationibus fatigare, sed omnia integra conserventur eorum, pro quorum gubernatione ac sustentatione concessa sunt, usibus omnimodis profutura, salva sedis apostolicae auctoritate, et dioecesani episcopi canonica justitia. Si qua igitur in futurum ecclesiastica saecularisve persona hanc nostrae constitutionis paginam sciens contra eam temere venire tentaverit, secundo tertiove commonita, nisi praesumptionem suam congrua satisfactione correxerit, potestatis honorisque sui careat dignitate, reamque se divino judicio existere de perpetrata iniquitate cognoscat, et a sacratissimo corpore ac sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco sua jura servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen. Ego Joannes, presbyter cardinalis titulo Sancti Marci. Ego Pandulphus, presbyter cardinalis Basilicae XII Apostolorum. Ego Albinus, presbyt. card. Sanctae Crucis in Jerusalem. Ego Rodulphus, tit. Sanctae Praxedis, presbyter card. Ego Bob. tit. S. Anastasiae presb. card. Ego Alexius, tit. S. Susannae presb. card. Ego Jacobus, diaconus cardinalis Sanctae Mariae in Cosmedin. Ego Octavianus, Sanctorum Sergii et Bacchi diac. card. Ego Gregorius, beatae Mariae in Porticu, diac. card. Ego Joannes Sancti Theodori diac. card. Ego Bernardus Sanctae Mariae Novae diac. card. Ego Gregorius Sanctae Mariae in Aquino diac. card. Datum Laterani per manum Moysi, sanctae Romanae Ecclesiae subdiaconi, vicem agentis cancellarii, III Kal. Decembris, indict. VI, Incarnationis Dominicae anno 1188, pontificatus vero domni Clementis papae III, anno primo.

Notes: ( Hatrize ) ( Burville ) ( Beaumont ) ( Abbeville ) ( Sauny ) ( Vigneules ) ( Gueblanche ) ( Maye ) ( Goin ) ( Famech ) ( Sailly ) ( Lucy ) ( Bey ) ( Baronville ) ( Busy )